open-index/open-wikipedia-markdown huggingface dataset:
Χειμερινά Ανάκτορα

Τα **Χειμερινά Ανάκτορα** (ρωσικά: *Зи́мний дворе́ц*) βρίσκονται στην Αγία Πετρούπολη ήταν, από το 1732 μέχρι το 1917, η επίσημη κατοικία των Ρώσων μοναρχών, ανάμεσα στον ποταμό Νέβα και την πλατεία των Ανακτόρων, δίπλα στο χώρο όπου ο Μέγας Πέτρος είχε κτίσει τα αρχικά Χειμερινά Ανάκτορα. Το σημερινό κτίριο είναι το τέταρτο κατά σειρά και βρισκόταν υπό συνεχή αναδιαμόρφωση ανάμεσα στο 1730 και το 1837, όταν υπέστη σημαντικές καταστροφές από πυρκαγιά και επανακατεσκευάστηκε άμεσα. Η κατάληψη του ανακτόρου το 1917, όπως απεικονίζεται σε σοβιετικούς πίνακες και στη ταινία του Σεργκέι Αϊζενστάιν *[[Οκτώβρης (ταινία, 1928)|Οκτώβρης]]* έγινε σύμβολο της Οκτωβριανής Επανάστασης.

Τα ανάκτορα σχεδιάστηκαν από διάφορους αρχιτέκτονες, ανάμεσα στους οποίους ήταν ο Μπαρτολομέο Ραστρέλλι, σε ρυθμό ο οποίος έγινε γνωστός ως ελισαβετιανό μπαρόκ, καθώς αναπτύχθηκε κατά τη βασιλεία της αυτοκράτειρας Ελισάβετ. Το πράσινο και λευκό ανάκτορο έχει σχήμα επιμήκους ορθογώνιου, με την κύρια πρόσοψη να έχει μήκος 250 μέτρα και 30 μέτρα ύψος. Υπολογίζεται ότι διαθέτει 1.500 δωμάτια. Μετά την ανακατασκευή του 1837, το εξωτερικό έμεινε ίδιο, αλλά μεγάλα τμήματα του εσωτερικού επανασχεδιάστηκαν σε ποικίλους ρυθμούς, με αποτέλεσμα το ανάκτορο να περιγραφεί ως ανάκτορο του 19ου αιώνα εμπνευσμένο από ένα μοντέλο σε ροκοκό ρυθμό.

Σήμερα, το ανάκτορο ανήκει στο συγκρότημα κτιρίων που στεγάζουν το Μουσείο Ερμιτάζ.

## Παραπομπές


## Εξωτερικοί σύνδεσμοι
* 

Κατηγορία:Παλάτια
κατηγορία:Κτίρια και κατασκευές στην Αγία Πετρούπολη
Χειμερινα
Κατηγορία:Βασιλικές κατοικίες στη Ρωσία
Κατηγορία:Αξιοθέατα στη Ρωσία
Κυβερνείο Λούξορ

To **Κυβερνείο του Λούξορ** (*[[αραβικά]] : محافظة الأقصر muḥāfaẓat al-Uqṣur)* ) είναι διοικητική διαίρεση (Κυβερνείο) της Αιγύπτου. Έχει πρωτεύουσα την πόλη Λούξορ και πληθυσμό 1.064.000 κατοίκους.

Δημιουργήθηκε στις 7 Δεκεμβρίου 2009 με εδάφη που αποσπάστηκαν από το Κυβερνείο Κένα. Με έκταση 2.960 τ.χλμ. είναι το μικρότερο κυβερνείο της Αιγύπτου. Βρίσκεται στην Άνω Αίγυπτο κατά μήκος του Νείλου.

## Παραπομπές


Κατηγορία:Κυβερνεία της Αιγύπτου
Δωρόθεος ο Αργείος

Ο **Δωρόθεος ο Αργείος** (5ος αιώνας π.Χ.) ήταν Έλληνας χαλκοπλάστης με καταγωγή από το Άργος. Είναι γνωστός μέσω 2 υπογραφών του που ανακαλύφθηκαν στους Δελφούς και έχουν διασωθεί σε αναθηματική βάση της εποχής, και θεωρείται πως ήταν ο δάσκαλος του γλύπτη Κρεσίλα.

## Παραπομπές


Κατηγορία:Αρχαίοι Έλληνες γλύπτες
Δωρόθεος (αποσαφήνιση)

Η ονομασία **Δωρόθεος** μπορεί να αναφέρεται στα παρακάτω άτομα:

* Δωρόθεος ο Αργείος, γλύπτης του 5ου αιώνα π.Χ.
* Δωρόθεος ο Σιδώνιος, αστρολόγος του 1ου αιώνα μ.Χ.
* Δωρόθεος επίσκοπος Τύρου
* Δωρόθεος Α´ Αθηνών, μητροπολίτης Αθηνών κατά τον 14ο αιώνα
* Δωρόθεος Β´ Τραπεζούντας, μητροπολίτης Τραπεζούντας κατά τον 15ο αιώνα
* Δωρόθεος Β΄ Ιεροσολύμων, πατριάρχης Ιεροσολύμων κατά τον 16ο αιώνα
* Δωρόθεος Μονεμβασίας, λόγιος του 16ου αιώνα
* Δωρόθεος Σχολάριος, κληρικός του 19ου αιώνα
* Αρχιεπίσκοπος Δωρόθεος, αρχιεπίσκοπος Αθηνών και πάσης Ελλάδος κατά τον 20ό αιώνα
Φράδμων ο Αργείος

Ο **Φράδμων** **ο Αργείος** (5ος αιώνας π.Χ.) ήταν Έλληνας γλύπτης με καταγωγή από το Άργος, τον οποίο ο ιστορικός του 2ου αιώνα μ.Χ. Πλίνιος ο Πρεσβύτερος αναφέρει ως σύγχρονο του Πολύκλειτου, Μύρωνα, Πυθαγόρα, Σκόπα και Παρέλιου, κατά την εποχή της τέλεσης των 90ών ολυμπιακών αγώνων της αρχαιότητας το 420 π.Χ., περιγράφοντας τον διαγωνισμό που έγινε για τη δημιουργία γλυπτού με την παράσταση πληγωμένης Αμαζόνας, το οποίο μετέπειτα θα τοποθετούνταν στο ναό της Αρτέμιδος στην Έφεσο. Κατά τη διήγηση του Πλινίου, ο Φράδμων ο οποίος ήταν και ο νεότερος, κατετάγη 5ος στον διαγωνισμό, αν και τα στοιχεία που παρέχει κάνουν τους αρχαιολόγους να αποδίδουν την κατασκευή ενός γλυπτού Αμαζόνας που διασώζεται στον Φράδμωνα.  

Σύμφωνα με τον αρχαιολόγο του 19ου αιώνα Άντολφ Φουρτβένγκλερ, θεωρείται πιθανό πως υπήρξε μαθητής του Πολύκλειτου, ωστόσο άλλες απόψεις θεωρούν πιθανό πως ο Φράδμων έζησε κατά τον 4ο αιώνα π.Χ. οπότε και η διήγηση του Πλίνιου μάλλον ήταν ανεκδοτολογική.

Ωστόσο ο ιστορικός του 2ου αιώνα μ.Χ. Παυσανίας κατά την περιήγηση του στην Ολυμπία, και σημειώνοντας λεπτομέρειες για τα μνημεία τα οποία διασώζονταν κατά την εποχή του, ανέφερε πως είδε τον ανδριάντα του Αμέρτα του Ηλείου ο οποίος υπήρξε ολυμπιονίκης στο αγώνισμα της πάλης παίδων το 420 π.Χ., και πως επί αυτού βρισκόταν επίγραμμα του Θεοδωρίδα του Συρακουσίου, και μια ομάδα αγαλμάτων 12 ορειχάλκινων αγελάδων αφιερωμένων στην Αθηνά Ιτωνία. Αναφορές για τον Φράδμωνα υπάρχουν και στο έργο του Ρωμαίου συγγραφέα του 1ου αιώνα μ.Χ. Λουκίου Ιουνίου Μοδεράτου Κολουμέλα.

Το 1969, ανακαλύφθηκαν 3 βάσεις αγαλμάτων στην αρχαία Όστια κοντά στη Ρώμη, ένα από τα οποία αναφερόταν πως ήταν κάποιας ιέρειας των Δελφών με το όνομα *Χαρίτη* και πως είχε δημιουργηθεί από τον Φράγμων τον Αργείο. Οι επιγραφές έχουν χρονολογηθεί στον 1ο αιώνα π.Χ., κάτι που κάνει πιθανό τα γλυπτά να μεταφέρθηκαν από τους Δελφούς αφήνοντας πίσω τις παλιές τους βάσεις και καθώς τοποθετήθηκαν στην Όστια σε νέες βάσεις να επαναχαράχτηκαν οι προηγούμενες επιγραφές.

## Παραπομπές


Κατηγορία:Έλληνες γλύπτες
Κατηγορία:Αρχαίοι Έλληνες γλύπτες
Αμέρτας ο Ηλείος

[μικρογραφία|[Ημίδραχμο της Ολυμπίας, χρονολογούμενο μεταξύ 87ης  (432 π.Χ.) και 90ης (420 π.Χ.) διοργάνωσης των αγώνων]]
Ο **Αμέρτας ο Ήλειος** (5ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Ηλεία ο οποίος αναδείχτηκε ολυμπιονίκης στο άθλημα της πάλης παίδων κατά τους 90ους (420 π.Χ.) ολυμπιακούς αγώνες της αρχαιότητας, ενώ αναφέρεται πως αργότερα υπήρξε και νικητής στο ίδιο αγώνισμα στην κατηγορία των ανδρών και στη διοργάνωση των Πύθιων στους Δελφούς.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Πυθιονίκες
Κατηγορία:Αρχαίοι Ηλείοι ολυμπιονίκες
Κατηγορία:Αρχαίοι ολυμπιονίκες της πάλης παίδων
Κατηγορία:Αρχαίοι ολυμπιονίκες (5ος αιώνας π.Χ.)
American Basketball Association

Η αρχική **American Basketball Association** (ΑΒΑ, *Αμερικανική Ομοσπονδία Καλαθοσφαίρισης*) ήταν η διοργανώτρια αρχή του ομώνυμου επαγγελματικού πρωταθλήματος καλαθοσφαίρισης των ΗΠΑ που ιδρύθηκε το 1967. Η ΑΒΑ έπαψε να υφίσταται με τη συγχώνευση ABA–NBA το 1976.

## Παραπομπές


## Εξωτερικοί σύνδεσμοι
* Remember the ABA

Κατηγορία:Καλαθοσφαίριση στις Ηνωμένες Πολιτείες Αμερικής
Αθλητική Λέσχη Μεσσαράς

**Η Αθλητική Λέσχη Μεσσαράς ιδρύθηκε το 2008 στην Πόμπια του Δήμου Φαιστού , νότια του Νομού Ηρακλείου. Φέρει το όνομα του θρυλικού αγωνιστή της Κρητικής Επανάστασης, Καπετάν Μιχάλη Κόρακα, τιμώντας την ιστορική και πολιτιστική κληρονομιά της περιοχής.** 

**Σκοπός του σωματείου είναι η ανάπτυξη του αθλητισμού, με έμφαση στην ξιφασκία, και η καλλιέργεια του αθλητικού πνεύματος στους νέους της Μεσσαράς.** 

**Το σωματείο διαθέτει τμήμα ξιφασκίας, το οποίο έχει σημειώσει σημαντικές επιτυχίες σε παγκρήτιο, πανελλήνιο και διεθνές επίπεδο. Οι αθλητές του έχουν συμμετάσχει σε ευρωπαϊκά πρωταθλήματα, ενώ η προπονητική ομάδα έχει αναδείξει πολλά υποσχόμενους ξιφομάχους.**

**Η Λέσχη προπονείται  σε εγκαταστάσεις στη Πόμπια .**  

**Προπονητής  και ιδριτικό μέλος του σωματείου είναι ο Κος  Δημήτρης Φουστανάκης**  

**Η Λέσχη έχει κατακτήσει πολλές διακρίσεις σε εθνικά τουρνουά, όπως το Κύπελλο Σπάθης στο Στάδιο Ειρήνης και Φιλίας, και έχει εκπροσωπηθεί σε Παγκόσμιο Κύπελλο Ξίφους Μονομαχίας Ανδρών στη Βουδαπέστη.** 

**Πέρα από τον αθλητισμό, η Λέσχη διοργανώνει εκδηλώσεις όπως:** 

**Σεμινάρια για αθλητισμό και διατροφή** 

**Προπονήσεις σε παραλίες και ανοιχτούς χώρους** 

## Παραπομπές


Κατηγορία:Αθλητικοί σύλλογοι Ηρακλείου
Κατηγορία:Ιδρύσεις αθλητικών συλλόγων το 2008
Ιωάννης Καραβίδας

Ο **Ιωάννης Καραβίδας**, του Δημητρίου (11 Νοεμβρίου 1891 - 15 Απριλίου 1984) ήταν Έλληνας αξιωματικός του Πολεμικού Ναυτικού και στη συνέχεια πολιτικός.

## Βιογραφικά στοιχεία
Γεννήθηκε στη Ναύπακτο και σπούδασε στη Σχολή Ναυτικών Δοκίμων (1911) και στη συνέχεια φοίτησε στη Σχολή Ηλεκτρισμού και Τορπιλλών στο Ηνωμένο Βασίλειο.

Λόγω των φιλοβενιζελικών του αισθημάτων αποστρατεύτηκε το 1935.

Από τις 7 Μαρτίου ως τις 8 Απριλίου 1945 υπηρέτησε ως υπηρεσιακός υφυπουργός παρά τω Υπουργείω Μεταφορών στην κυβέρνηση του Πλαστήρα.
 Ήταν επίσης εντεταλμένος σύμβουλος (διοικητής) της ΔΕΗ.

Έγραψε βιβλία, όπως "Έθνος και παιδεία", "Θεωρία τορπιλλών", "Φιλοσοφία και φυσική" και άλλα.

Πέθανε σε ηλικία 93 ετών τον Απρίλιο του 1984 και κηδεύτηκε στις 16 Απριλίου από τον ιερό ναό του Νεκροταφείου Νέας Φιλαδελφείας (Κόκκινος Μύλος).

## Πηγές


Κατηγορία:Έλληνες υφυπουργοί
Κατηγορία:Έλληνες αξιωματικοί του Πολεμικού Ναυτικού
Μενέλαος Καραμαγγιώλης

Ο **Μενέλαος Καραμαγγιώλης** είναι σκηνοθέτης, παραγωγός και σεναριογράφος. Έχει σκηνοθετήσει τα μικρού μήκους ντοκιμαντέρ **“Αλφειός” (1985), “Χαίρε Μαρία” (1986), “Ο Κολοσσός του Ήλιου” (1987)** καθώς επίσης και τα βραβευμένα στην Ελλάδα και στο εξωτερικό ντοκιμαντέρ μεγάλου μήκους: **[http://www.pausilypon-films.gr/documentaries/rom/ “Rom” (1989)]** που έχει χαρακτηριστεί ως "το  turning point του ελληνικού ντοκιμαντέρ που τώρα πια όλοι παραδέχονται πως αποτελεί σταθμό στην ιστορία του ελληνικού ντοκιμαντέρ", και " ένα αριστούργημα που πρέπει να μείνει κλασσικό στην ιστορία του σινεμά" (Νicole Brenez, επιμελήτρια της σειράς αβαν-γκαρντ ταινιών της Γαλλικής Ταινιοθήκης [Cinémathèque française]) και **“Ελαίας Αίγλη” (1987)** που συνεχίζουν και προβάλλονται μέχρι και σήμερα σε διεθνή φεστιβάλ.

Οι feature ταινίες του (μυθοπλασίας): **“Black Out” (1998)** που χαρακτηρίστηκε «η πρώτη γνήσια μεταμοντέρνα ελληνική ταινία» και **“[[J.A.C.E.]] - Just Another Confused Elephant” (2012)** είναι διεθνείς συμπαραγωγές και έχουν προβληθεί σε πολλές χώρες και έχουν αποσπάσει πολυάριθμα βραβεία σε διεθνή φεστιβάλ κινηματογράφου (11 το J.A.C.E. και 7 το Black Out).

Η τηλεοπτική σειρά ντοκιμαντέρ **[http://www.pausilypon-films.gr/meetings/ "Συναντήσεις με αξιοσημείωτους ανθρώπους"] (2011-2015)**, 24 ντοκιμαντέρ, χαρακτηρίστηκε από τον εγχώριο Τύπο ως "η σειρά της χρονιάς"  και έχει συμμετάσχει σε διάφορα φεστιβάλ σε όλο τον κόσμο, με ταινίες όπως "GREEK ANIMAL RESCUE", "SHOULD I STAY OR SHOULD I GO?", "MILAD - MY PLANET", "SECOND CHANCE".

Έχει σκηνοθετήσει διαφημιστικά και video art που έχουν παρουσιαστεί στην Ελλάδα και στο εξωτερικό: **"ΠΕΡΑ ΑΠΟ ΤΑ ΟΡΙΑ" (2014, National Museum of Contemporary Art)**, **"AGRIMIKA" (2015, 56th Venice Biennale).**

Από το 1985 είναι ο παραγωγός των ραδιοφωνικών σειρών του Τρίτου προγράμματος της Ελληνικής Ραδιοφωνίας **“ΔΑΙΔΑΛΟΥ ΠΤΗΣΕΙΣ”**, **“ΠΟΥ ΠΑΕΙ Η ΜΟΥΣΙΚΗ ΟΤΑΝ ΔΕΝ ΤΗΝ ΑΚΟΥΜΕ ΠΙΑ;** και **ΑΥΤΟΜΑΤΟΣ ΤΗΛΕΦΩΝΗΤΗΣ”.**

Έχει σκηνοθετήσει και οργανώσει συναυλίες στο ΟΑΚΑ και στο Μέγαρο Μουσικής και έχουν εκδοθεί διηγήματά του και άρθρα του.

Το 1994 ίδρυσε την κινηματογραφική εταιρεία παραγωγής Pausilypon Films την οποία και εκπροσωπεί.

Γεννήθηκε στη Θήβα και σπούδασε Βυζαντινή και Νεοελληνική Λογοτεχνία στο Πανεπιστήμιο Αθηνών.

## Φιλμογραφία

## Παραπομπές


Κατηγορία:Έλληνες σκηνοθέτες
Κατηγορία:Έλληνες ραδιοφωνικοί παραγωγοί
Κατηγορία:Έλληνες σεναριογράφοι
Κατηγορία:Έλληνες παραγωγοί ταινιών
Ζώρας

Το ελληνικό όνομα **Ζώρας** μπορεί να αναφέρεται σε κάποιο από τα παρακάτω πρόσωπα:

## Ως επώνυμο
* Γεώργιος Ζώρας (1908–1982), φιλόλογος και συγγραφέας
* Λεωνίδας Ζώρας (γενν. 1905), συνθέτης και διευθυντής ορχήστρας
* Μιχαήλ Ζώρας (1858-1907), νομικός και θεατρικός συγγραφέας
* Σταύρος Ζώρας (1941-2011), τραγουδοποιός

## Ως βαφτιστικό
* Ζώρας Τσάπελης (1921-2002), ηθοποιός του κινηματογράφου
Σταυρίδης

Το ελληνικό επώνυμο **Σταυρίδης**, που ετυμολογικά σημαίνει «γιος του Σταύρου»,  μπορεί να αναφέρεται σε κάποιο από τα παρακάτω πρόσωπα:

* Βασίλειος Σταυρίδης (1925-2016), θεολόγος και συγγραφέας
* Γρηγόρης Σταυρίδης (Παρλίτσεφ) (1830-1893), συγγραφέας και μεταφραστής
* Ελευθέριος Σταυρίδης (1893-1966), δημοσιογράφος και πολιτικός
* Νικόλαος Σταυρίδης (1904-1933), δημοσιογράφος και πολιτικός
* Νίκος Σταυρίδης (1910-1987), ηθοποιός
* Παύλος Σταυρίδης (1915-1937), δάσκαλος και στέλεχος του ΚΚΕ
Γουίλιαμ Σπένσερ Μπαγδατόπουλος

Ο **Γουίλιαμ Σπένσερ Μπαγδατόπουλος** ή **Μπαγκντατόπουλος** (*William Spencer Bagdatopoulos*, 1888-1965) ήταν ζωγράφος και εικονογράφος, εταίρος της αγγλικής Βασιλικής Εταιρείας Τεχνών και γνωστός για τις οριενταλιστικές απεικονίσεις ανθρώπων και μνημείων της Ανατολής.

## Νεανικά χρόνια
Ο Μπαγδατόπουλος γεννήθηκε στη Ζάκυνθο από Έλληνα πατέρα και Αγγλίδα μητέρα, και πέρασε την παιδική του ηλικία στην Ολλανδία. Σε ηλικία μόλις 11 ετών έγινε δεκτός για σπουδές στην Ακαδημία Καλών Τεχνών (Academie van Beeldende Kunsten) του Ρότερνταμ, ενώ σε ηλικία 16 ετών ταξίδεψε και ζωγράφισε στην Τουρκία, την Αίγυπτο και την Παλαιστίνη. Αναφέρεται επίσης ότι μελέτησε τέχνη για ένα ακόμα έτος στην Αθήνα (1906–1907). Επιστρέφοντας στην Ευρώπη, εγκαταστάθηκε στο Λονδίνο το 1908, όπου ολοκλήρωσε τις σπουδές του και άρχισε να εργάζεται ως καλλιτέχνης, ζωγραφίζοντας παραγγελίες για προσωπογραφίες, εικονογραφήσεις, τοιχογραφίες και αφίσες για επιχειρηματικούς οίκους, για ναυτιλιακές εταιρείες και για τους σιδηροδρόμους. Εκλέχθηκε μέλος της αγγλικής Βασιλικής Εταιρείας Τεχνών το 1909 και τιμήθηκε με μετάλλιο στον Εθνικό Διαγωνισμό του 1913 στο Σάουθ Κένσινγκτον. Το επόμενο έτος υπηρέτησε στον βρετανικό στρατό κατά τον Α΄ Παγκόσμιο Πόλεμο.

## Στην Ινδία
Το 1924 ο Μπαγδατόπουλος προσλήφθηκε από την εφημερίδα *[[The Times of India]]* για να γυρίσει και να ζωγραφίσει την Ινδία. Μέχρι το 1926 ταξίδεψε σε κάθε περιοχή της Ινδίας, ζωγραφίζοντας αξιοθέατα όπως ο Χρυσός Ναός (Αμριτσάρ), το γκοπούρα του Μαντουράι, το Τατζ Μαχάλ και τα παζάρια του Νταρτζήλινγκ. Μέρος των έργων του δημοσιεύθηκε σε ετήσιες εκδόσεις της εφημερίδας. Επιπλέον, εικονογράφησε διαφημίσεις για το περιοδικό και ταξιδιωτικές αφίσες για λογαριασμό των Ινδικών Σιδηροδρόμων. Μία βιογραφική αναφορά στο *Who's Who on the Pacific Coast* τον αναφέρει ως «επικεφαλής καλλιτέχνη και εικονογραφικό σύμβουλο του περιοδικού των *Times of India*, και αναγνωρισμένο ως αυθεντία στη διαφήμιση της άπω και μέσης Ανατολής».

## Στις ΗΠΑ
Το 1928 ο Μπαγδατόπουλος μετακόμισε στις ΗΠΑ, όπου του δόθηκε αμέσως η αμερικανική υπηκοότητα. Εγκαταστάθηκε στη Σάντα Μπάρμπαρα (Καλιφόρνια), όπου εργάσθηκε ως ζωγράφος (κυρίως ως προσωπογράφος), αλλά και ως σκηνογράφος για το θέατρο και τον κινηματογράφο, αφού η αναφορά σε αυτόν στο *Who's who in California: a biographical directory, 1928-29* μνημονεύει ότι ο Μπαγδατόπουλος «ως σχεδιαστής σκηνικών είναι πάντοτε εφευρετικός και δημιουργός νέων καινοτομιών». Αργότερα στράφηκε στην οξυγραφία και την ξηρή χαρακτική, *«παράγοντας σε αμφότερα τα πεδία ένα σημαντικό corpus έργων»*.

## Παραπομπές


## Εξωτερικοί σύνδεσμοι
* Αναζητείστε τον Bagdatopoulos στο Smithsonian

Κατηγορία:Αμερικανοί ζωγράφοι
Κατηγορία:Αμερικανοί χαράκτες
Κατηγορία:Αμερικανοί ελληνικής καταγωγής
Ζητείται ψεύτης (ταινία, 2010)

**Ζητείται ψεύτης** είναι Ελληνική ταινία, παραγωγής του 2010, διάρκειας 90', σε σενάριο και σκηνοθεσία Ιεροκλή Μιχαηλίδη. Η ταινία είναι διασκευή (η δεύτερη), του ομώνυμου θεατρικού έργου του Δημήτρη Ψαθά. Η πρεμιέρα του έργου έγινε στις 23 Δεκεμβρίου 2010.Η ταινία ήταν συμπαραγωγή των: ODEON, Village Roadshow Productions Hellas, Multichoice Hellas/NOVA, CL Productions, Φίνος Φιλμ, FilmInMind.

Στην ταινία παίζουν οι: Ιεροκλής Μιχαηλίδης (Θεόφιλος Φερέκης) , Ζέτα Μακρυπούλια (Τζένη Φερέκη), Οδυσσέας Παπασπηλιόπουλος (Θεόδωρος Πάρλας), Πυγμαλίων Δαδακαρίδης, Μιχάλης Ιατρόπουλος, Φωτεινή Μπαξεβάνη, Κλέλια Ρένεση, Άκης Σακελλαρίου, Δημήτρης Μαυρόπουλος, Τάσος Κωστής, Μαρία Φιλίππου, Νίκος Κάπιος, Κρατερός Κατσούλης, Παύλος Ορκόπουλος, Γεράσιμος Σκιαδαρέσης, Μπέσυ Μάλφα, Γιολάντα Μπαλαούρα.
## Πλοκή
Ο Θεόφιλος Φερέκης αναλαμβάνει το Υπουργείο Υγείας & Κοινωνικής Αλληλεγγύης, αλλά έρχεται αντιμέτωπος με όλες τις προεκλογικές χάρες που είχε υποσχεθεί στους ψηφοφόρους του. Καταλαβαίνοντας ότι δεν πρόκειται να τα καταφέρει προσλαμβάνει έναν επαγγελματία ψεύτη. Ο Θεόδωρος Πάρλας, ή Ψευτοθόδωρος με ταλέντο στις ψεύτικες υποσχέσεις, ξεκινάει μια λαμπρή καριέρα, ως το δεξί χέρι του Φερέκη. Το ένα ψέμα φέρνει το άλλο και σύντομα χρειάζονται πολλά περισσότερα ψέματα για να τους ξεμπλέξουν από ξεκαρδιστικές καταστάσεις...

Κατηγορία:Ταινίες του 2010
Κατηγορία:Ελληνικές κωμικές ταινίες
Τζακ Νταν (ποδοσφαιριστής)

Ο **Τζακ Άντονι Νταν** (αγγ. **Jack Anthony Dunn**, γεννημένος στις 19 Νοεμβρίου 1994) είναι Άγγλος επαγγελματίας ποδοσφαιριστής που αγωνίζεται ως επιθετικός, ως winger και ως επιθετικός μέσος στη Τρανμίρ Ρόβερς.

## Καριέρα σε συλλόγους

### Αρχή

Ο Τζακ Νταν γεννήθηκε και μεγάλωσε στο Λίβερπουλ και ήταν αρχηγός της ομάδας της Λίβερπουλ κάτω των 16, το 2010. Το ίδιο έτος, έκανε το ντεμπούτο του στην ομάδα κάτω των 18.

Έκανε το ντεμπούτο του στην ομάδα κάτω των 21 τον Μάρτιο του 2013 απέναντι στη δεύτερη ομάδα της Γούλβερχαμπτον Γουόντερερς και πέτυχε ένα τέρμα. Ήταν βασικός παίκτης της ομάδας κάτω των 21 τη χρονιά 2013-14 και πέτυχε 10 τέρματα σε 18 αγώνες.

Αγωνίστηκε για πρώτη φορά στην πρώτη ομάδα στις 14 Μαΐου 2014, σε φιλικό αγώνα με την Σάμροκ Ρόβερς - μπήκε ως αλλαγή στο 79ο λεπτό στη θέση του Φάμπιο Μπορίνι και πέτυχε τέρμα 3 λεπτά αργότερα, με τη Λίβερπουλ να επικρατεί με σκορ 4-0.

### Δανεικός στην Τσέλτεναμ Τάουν

Στις 1 Ιανουαρίου, ο Νταν δόθηκε ως δανεικός για ένα μήνα στην Τσέλτεναμ Τάουν μαζί με τους Κέβιν Στιούαρτ και Λόιντ Τζόουνς. Έκανε το ντεμπούτο του για την ομάδα στον αγώνα με την Όξφορντ Γιουνάιτεντ, όπου πέτυχε ένα τέρμα, ενώ η ομάδα του επικράτησε με σκορ 2-1. Στα τέλη του μηνός κλήθηκε πίσω στη Λίβερπουλ, καθώς τραυματίστηκε.

### Δανεικός στη Μπάρτον Άλμπιον

Στις 26 Μαρτίου 2015, ο Νταν δόθηκε ως δανεικός για ένα μήνα στην Μπάρτον Άλμπιον. Στις 18 Απριλίου 2015, ο Νταν έκανε το ντεμπούτο του για την ομάδα στον αγώνα με την ΦΚ Μόρκαμ.

## Διεθνής καριέρα

Ο Νταν εκπροσώπησε την Αγγλία στο επίπεδο κάτω των 17, κάτω των 18 και κάτω των 19. Στις 30 Μαΐου 2012 έκανε την τελευταία του εμφάνιση για την εθνική Αγγλίας κάτω των 19 στον αγώνα με την εθνική Ελβετίας.

## Στατιστικά καριέρας

## Παραπομπές



## Εξωτερικοί σύνδεσμοι

*Σελίδα του ποδοσφαιριστή  στην επίσημη ιστοσελίδα της Αγγλικής Ποδοσφαιρικής Ομοσπονδίας

Κατηγορία:Άγγλοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Αγγλίας Κ17
Κατηγορία:Ποδοσφαιριστές Εθνικής Αγγλίας Κ18
Κατηγορία:Ποδοσφαιριστές Εθνικής Αγγλίας Κ19
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Μπάρτον Άλμπιον
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Τρανμίρ Ρόβερς
Κατηγορία:Ποδοσφαιριστές Μόρκαμ ΦΚ
Γεώργιος Ζέπος

Ο **Γεώργιος Ζέπος** (19 Ιανουαρίου 1907 - 12 Μαρτίου 1970) ήταν Έλληνας αξιωματικός του Πολεμικού Ναυτικού και πολιτικός.

## Βιογραφικά στοιχεία

Γεννήθηκε στην Αθήνα και ήταν γιος του νομομαθή Ιωάννη Ζέπου. Αδέρφια του ήταν οι Παναγιώτης, καθηγητής νομικής και μέλος της Ακαδημίας Αθηνών, Διονύσιος, υποναύαρχος του Πολεμικού Ναυτικού και Δημήτριος, δικηγόρος και υπουργός. Σπούδασε στη Σχολή Ναυτικών Δοκίμων, απ'όπου αποφοίτησε το 1925, και μετεκπαιδεύτηκε στη Σχολή Υποβρυχίων, στην Ανθυποβρυχιακή Σχολή των ΗΠΑ και στη Ναυτική Ακαδημία Πολέμου. Το 1938 προήχθη σε Πλωτάρχη, το 1941, επ' ανδραγαθία, σε αντιπλοίαρχο, το 1946 σε Πλοίαρχο και το 1954 σε Υποναύαρχο. Το 1936 τοποθετήθηκε κυβερνήτης σε υποβρύχιο και το 1940 ανέλαβε τη διοίκηση του υποβρυχίου "Τρίτων", με το οποίο συμμετείχε στον Β΄ Παγκόσμιο Πόλεμο. Ως κυβερνήτης του "Τρίτων" βύθισε το ιταλικό οπλιταγωγό "Carnia". Το 1941 τοποθετήθηκε διοικητής βάσεων υποβρυχίων στην Αλεξάνδρεια, κυβερνήτης του Θωρηκτού Αβέρωφ για πολύ μικρό χρονικό διάστημα ενώ το 1946 τοποθετήθηκε αρχιεπιστολεύς στον Ναύσταθμο Σαλαμίνας. Την περίοδο 1952 - 1953 διετέλεσε διευθυντής της διοίκησης Φρεγατών. Τον Φεβρουάριο του 1953 τοποθετήθηκε προσωρινά διοικητής Υποβρυχίων. Λίγους μήνες αργότερα 1953 τοποθετήθηκε υπαρχηγός του Γενικού Επιτελείου Ναυτικού, θέση στην οποία παρέμεινε μέχρι το 1954, οπότε και ανέλαβε την αρχηγία του ελληνικού κλιμακίου στο αρχηγείο του ΝΑΤΟ στη Μάλτα. Την περίοδο 1955 - 1956 αντιπροσώπευσε την Ελλάδα στο αρχηγείο του ΝΑΤΟ στο Παρίσι ενώ τον Ιανουάριο του 1957 ανέλαβε τη διοίκηση της Ναυτικής Εκπαίδευσης. Το 1958 αποστρατεύθηκε με τον βαθμό του αντιναυάρχου ε.α.

Στις εκλογές του 1961 έθεσε υποψηφιότητα στην περιφέρεια Αθηνών με την υποστήριξη της ΕΡΕ χωρίς όμως επιτυχία. Ακολούθως διορίστηκε γενικός γραμματέας του υπουργείου εμπορικής ναυτιλίας παραμένοντας στη θέση αυτή μέχρι και το 1963. Διετέλεσε επίσης πρόεδρος του συνδέσμου αποστράτων αξιωματικών του Βασιλικού Ναυτικού ενώ είχε τιμηθεί πολλάκις.

Ήταν παντρεμένος και είχε αποκτήσει δύο παιδιά μεταξύ των οποίων τον Ιωάννη - Αλέξιο Ζέπο, πρέσβη ε.τ. και γενικό γραμματέα του Υπουργείου Εξωτερικών.

## Πηγές


Κατηγορία:Έλληνες αξιωματικοί του Πολεμικού Ναυτικού
Κατηγορία:Έλληνες πολιτευτές
Λότε Ράινιγκερ

Η **Λότε Ράινιγκερ** (*Lotte Reiniger*, 2 Ιουνίου 1899 – 19 Ιουνίου 1981) ήταν Γερμανίδα σκηνοθέτης και πρωτοπόρα του κινουμένου σχεδίου.Υπήρξε το πρώτο άτομο που δημιούργησε ταινία κινουμένων σχεδίων(Οι περιπέτειες του πρίγκιπα Αχμέντ-1926), καθώς και η πρώτη που χρησιμοποίησε το μουσικό κλιπ, σε μοτίβα που είχε συνθέσει για την ίδια την ταινία ο Wolfgang Friedrich Zeller.

## Βιογραφία
Γεννήθηκε το 1899 σε ένα μικρό προάστιο του Βερολίνου.Επίδραση για την ίδια αποτέλεσε το Κινέζικο θέατρο σκιών και δημιούργησε δικές της φιγούρες. Σταδιακά ήρθε σε επαφή με τον κινηματογράφο και έπειτα από μία διάλεξη του λατρεμένου της ηθοποιού και σκηνοθέτη Πάουλ Βέγκενερ πείστηκε ότι ο κινηματογράφος παρείχε πολλές δυνατότητες για να την κάνει να ασχοληθεί. Κατά τη διάρκεια της καριέρας της δημιούργησε περίπου 40 ταινίες, συχνά επηρεασμένες από τα παραμύθια.
Τη δεκαετία του 1920 γνωρίστηκε με κορυφαίες μορφές της Γερμανικής τέχνης και διανόησης, όπως ο Μπέρτολτ Μπρεχτ, ο Φριτς Λανγκ, ο Γκέοργκ Βίλχελμ Παμπστ, ο Καρλ Σμιτ, ο Καρλ Τσουκμάγιερ και ο Λάζλο Μόχολι-Νάγκι. 

Συνεργάστηκε επίσης με τον Ζαν Ρενουάρ και συνδέθηκε με τον Ουώλτ Ντίσνεϋ. Στη δεκαετία του 1930,μετά την άνοδο του ναζιστικού καθεστώτος εγκατέλειψε τη Γερμανία μαζί με τον σκηνοθέτη σύζυγό της(Καρλ Κοχ), επειδή αμφότεροι ήταν αριστερών φρονημάτων. Εκείνη την περίοδο πέρασε τη ζωή της στη Γαλλία, την Ιταλία και την Αγγλία. Απεβίωσε σε ηλικία 82 ετών στην τότε Δυτική Γερμανία.

## Παραπομπές


Κατηγορία:Γερμανοί σκηνοθέτες κινηματογράφου
Ταγέτης ο λεπτόφυλλος

Ο ***Ταγέτης ο λεπτόφυλλος*** *(*'Tagetes tenuifolia**)'', ο **κατιφές σφραγίδα** ''(signet marigold)'' ή **χρυσαφένιος κατιφές*' *(golden marigold)*, είναι ένα [[Είδος (βιολογία)|είδος]] του άγριου κατιφέ στην οικογένεια της [[μαργαρίτα]]ς των Αστερίδων (Asteraceae). Είναι ευρέως διαδεδομένη σε ολόκληρο το [[Μεξικό]], καθώς και την [[Κεντρική Αμερική]], την [[Κολομβία]] και το [[Περού]].

Ο Ταγέτης ο λεπτόφυλλος *(Tagetes tenuifolia)* είναι ετήσιο *(annual)* [[βότανο]], μερικές φορές φτάνοντας σε ύψος τα 50 εκ. (20 ίντσες). Τα φύλλα έχουν μήκος μικρότερο από 3 εκ. (1,2 ίντσες), τα οποία χωρίζονται βαθιά σε πολλά μικρά μέρη. Το φυτό παράγει πολλές μικρές κεφαλές ανθέων σε μια επίπεδη κορυφή σειράς, κάθε κεφαλή με 5 ακτινωτά ανθύλλια *(ray florets)* και 7-9 ανθύλλια δίσκου *(disc florets)*.

==Χρήσεις==

===Μαγειρική===
Τα άνθη τυγχάνουν να είναι βρώσιμα και μπορούν να χρησιμοποιηθούν ως γαρνιτούρα.

===Κηπουρική===
Οι κατιφέδες, θεωρούνται ως ένα από τα ευκολότερα φυτά για μεγάλωμα. Είναι πολύ ανθεκτικό και μπορεί να επιβιώσει μικρούς παγετούς. Ως επί το πλείστον, το φυτό προτιμά ηλιόλουστες θέσεις και αρκετά καλά αποστραγγισμένα εδάφη. Το υπερβολικά γόνιμο έδαφος, μπορεί να προκαλέσει τα φυτά να γίνουν θαμνώδη και παράγουν λιγότερα άνθη. Οι κατιφέδες έρχονται σε μια ποικιλία χρωμάτων, αλλά κυρίως τα κίτρινα και τα πορτοκαλί, που ανθίζουν στη μέση του καλοκαιριού. Μπορούν να φυτευτούν έξω όταν δεν υπάρχει κίνδυνος παγετού. Μπορούν να αγοραστούν από τα περισσότερα φυτώρια και οι σπόροι είναι εύκολα διαθέσιμοι στα καταστήματα. Συχνά χρησιμοποιείται ως συντροφικό φυτό για τις εντομοαποθητικές του ιδιότητες.

===Άλλα===
Μερικά είδη Ταγέτη *(Tagetes)*, έχουν μια χαρακτηριστική οσμή η οποία απωθεί τα έντομα, όπως τα [[κουνούπι]]α, τα μικρά ζώα και τα μικρότερα υπόγεια έντομα. Ο Ταγέτης ο λεπτόφυλλος *(Tagetes tenuifolia)'', είναι ένα από αυτά και συχνά φυτεύεται κοντά σε μικρά ρυάκια ή λακκούβες, επιρρεπείς περιοχές για την απόκρουση των εντόμων, κυρίως των κουνουπιών.

## Δείτε επίσης
* Καλέντουλα η φαρμακευτική
* Ταγέτης ο ορθοφυής
* Ταγέτης ο αναπεπταμένος
* Ταγέτης ο στιλπνός

## Εικόνες

Αρχείο:Tagetes tenuifolia (cultivar) 04.JPG
Αρχείο:Tagetes tenuifolia (cultivar) 03.JPG
Αρχείο:Tagetes tenuifolia.JPG
Αρχείο:Tegetes tenuifolia0.jpg


## Σημειώσεις

;Παραπομπές σημειώσεων


## Παραπομπές


## Εξωτερικοί σύνδεσμοι
*  line drawing for Flora of Panama

Κατηγορία:Ταγέτης
Κατηγορία:Χλωρίδα του Μεξικού
Κατηγορία:Χλωρίδα της Κεντρικής Αμερικής
Κατηγορία:Χλωρίδα της Νότιας Αμερικής
Muddy "Mississippi" Waters – Live

***Muddy "Mississippi" Waters – Live*** είναι ο τίτλος του ζωντανά ηχογραφημένου άλμπουμ του Αμερικανού blues καλλιτέχνη Μάντι Γουότερς, το οποίο κυκλοφόρησε το 1979 μέσω της δισκογραφικής εταιρείας "Blue Sky". 

Τον τραγουδιστή συνόδευε ο Τζόνι Γουίντερ με το συγκρότημα του, με το set-list να αποτελείται από τις μεγαλύτερες επιτυχίες του Γουότερς, με μόνο ένα κομμάτι, το "*Deep Down in Florida*", να προέρχεται από τις τελευταίες κυκλοφορίες του.

Οι ηχογραφήσεις του άλμπουμ πραγματοποιήθηκαν στο "Harry Hope's" του Κάρι του Ιλινόι και το "Masonic Auditorium" του Ντιτρόιτ, το 1977 και το 1978.

Το συγκεκριμένο άλμπουμ έδωσε στον Γουότερς το δέκατο βραβείο Γκράμι της καριέρας του, στην κατηγορία "Best Ethnic or Traditional Folk Recording".

## Τραγούδια του δίσκου
* *Όλα τα τραγούδια είναι συνθέσεις του Γουότερς, εκτός αν σημειώνεται διαφορετικά.*
### Αρχική έκδοση
#"Mannish Boy" (Morganfield, Ellas McDaniel, Mel London) (4:24)
#"She’s Nineteen Years Old" (5:21)
#"Nine Below Zero" (Sonny Boy Williamson II) (5:21)
#"Streamline Woman" (4:39)
#"Howling Wolf" (6:00)
#"Baby, Please Don't Go" (4:07)
#"Deep Down in Florida" (9:48)

### Επανέκδοση διπλού CD
#"Medley: After Hours/Stormy Monday Blues" (Avery Parrish, Buddy Feyne, Robert Bruce, Aaron "T-Bone" Walker) (12:00)
#"Trouble No More" (2:49)
#"Champagne and Reefer" (4:52)
#"Corrina, Corrina" (2:49)
#"Hoochie Coochie Man" (Willie Dixon) (3:10)
#"She Moves Me" (6:19)
#"Kansas City" (Jerry Leiber, Mike Stoller) (9:30)
#"Pinetop's Boogie Woogie" (C. "Pinetop" Smith) (4:59)
#"Mad Love" (I Want You To Love Me) (Willie Dixon) (4:16)
#"Everything's Gonna Be Alright" (Walter Jacobs) (5:21)
#"Got My Mojo Working" (Preston Foster) (3:13)

## Οι μουσικοί
Οι μουσικοί που ηχογράφησαν το "*Muddy "Mississippi" Waters – Live*" ήταν οι εξής:
* **[[Μάντι Γουότερς]]** - *[[Φωνητική|φωνητικά]], [[κιθάρα]]*
* **[[Τζόνι Γουίντερ]]** - *[[Φωνητική|φωνητικά]], [[κιθάρα]]*
* **Μπομπ Μάργκολιν** - *[[κιθάρα]]*
* **Λούθερ Τζόνσον** - *[[κιθάρα]]*
* **Κάλβιν Τζόουνς** - *[[μπάσο]]*
* **Τσαρλς Καλμίζ** - *[[μπάσο]]*
* **Τζέρι Πορτνόι** - *[[φυσαρμόνικα]]
* *'Τζέιμς Κότον** - ''[[φυσαρμόνικα]]
* **Πάιντοπ Πέρκινς** - ''[[πιάνο]]''
* **Γουίλι Σμιθ*' - *τύμπανα''

## Παραπομπές


## Πηγές
* Muddy "Mississippi" Waters Live - Muddy Waters | Songs, Reviews, Credits - AllMusic
* Muddy Waters: Muddy Mississippi Waters Live | PopMatters
* Muddy Waters - Muddy "Mississippi" Waters Live at Discogs

Κατηγορία:Δισκογραφία του Muddy Waters
Κατηγορία:Άλμπουμ του 1979
Apis mellifera anatoliaca

Η μέλισσα ***Apis mellifera anatoliaca*** ή επίσης ***Apis mellifera anatolica***, είναι κοινώς γνωστή ως **[[μέλισσα]] της [[Ανατολία]]ς**.

Αυτός ο τύπος-μέλισσας είναι ένα υπο-είδος της *Apis mellifera*.

## Βιότοπος
Αυτή η μέλισσα, είναι ο ιθαγενής πληθυσμός
της Τουρκίας, κατοικώντας τα κεντρικά τμήματα της χώρας *(Alpatov 1929)*, εξαιρουμένης της βόρειο-ανατολικής και νοτιο-ανατολικής, αν και περιλαμβάνει την παλαιά Ρωμυλία.

## Ταξινομική
Αυτός ο τύπος μέλισσας, ανήκει στον κλάδο των μελισσών οι οποίοι ταξινομούνται από τον *Ruttner* (1988), ως Ανατολίτικη *(Oriental)*. Πρόσφατη γενετική μελέτη, επιβεβαίωσε ότι τα υπο-είδη, που ανήκουν σε ένα κλάδο της Ανατολικής Ευρώπης, του γονότυπου των μελισσών. Η μιτοχονδριακή *Deoxyribonucleaic* οξέως *(mtDNA)* ανάλυση των Θρακικών μελισσών έδειξε ομοιότητες με την *Apis mellifera carnica*, παρόλο που αυτή η ίδια ομοιότητα, ήταν απούσα από δείγματα μελισσών της *Anatolian* *(Smith* και *Brown (1990) & Meixner et al. (1993))*. Η αιτία αυτή δίδεται, καθώς συντελείται αναπαραγωγή των ιθαγενών πληθυσμών, με τις γειτονικές μέλισσες της Αυστρίας, της Σλοβακίας και της Κροατίας.

## Εορτασμός
Η μέλισσες εορτάζονται κατά την Παγκόσμια Ημέρα της Μέλισσας, στις 20 Μαΐου. Η 20ή Μαΐου, συμπίπτει με τα γενέθλια του Σλοβένου *Anton Janša*, ο οποίος κατά τον 18ο αιώνα πρωτοστάτησε στις σύγχρονες τεχνικές μελισσοκομίας στην πατρίδα του και εγκωμίαζε τις μέλισσες για την ικανότητά τους να εργάζονται τόσο σκληρά, ενώ χρειάζονται τόσο λίγη φροντίδα.

## Εικόνες

Αρχείο:Beekeeping farm.jpg|Μελισσοκομική φάρμα στο Αζερμπαϊτζάν.
Αρχείο:honey bee hind leg from inside 1.jpg|Το πίσω πόδι της *Apis mellifera*, (εξωτερική πλευρά).
Αρχείο:honey bee hind leg from outside.jpg|Το πίσω πόδι της *Apis mellifera*, (εσωτερική πλευρά).
Αρχείο:Bienenvolk-Gemuell.jpg|Παραδείγματα αποβλήτων που πέφτουν στο πάτωμα της κυψέλης. Η έρευνα των αποβλήτων δίνει μια ένδειξη της υγείας των μελισσών. Εδώ φαίνεται, από τα απόβλητα στη μεσαία σειρά χαμένων πακέτων γύρης από διαφορετικά φυτά, στην κάτω σειρά ένα φτερό μέλισσας, τρεις πρόσφατα εκκρινόμενες νιφάδες κερί (αρχικά λευκές και σχεδόν διαφανείς, εφ 'όσον αυτές δεν χρησιμοποιούνται για την κατασκευή κηρηθρών) και ένα άκαρι βαρρόας.


## Δείτε επίσης
* Μελισσοκομία
* Μουσείο Μελισσοκομίας και Φυσικής Ιστορίας της Μέλισσας
* *[[Apis mellifera adami]]*
* *[[Apis mellifera cecropia]]*
* *[[Apis mellifera macedonica]]*
* *[[Apis mellifera cypria]]*

## Σημειώσεις

;Παραπομπές σημειώσεων


## Παραπομπές


## Εξωτερικοί σύνδεσμοι
*  H. V. GENÇER,   E. BAŞPINAR,   Ç. FIRATLI  (2003) website *The Graphic Evaluation of Morphological Characters in Honey Bees (Apis mellifera L.) by Chernoff Faces* TARIM BİLİMLERİ DERGİSİ 2004, 10 (3) 245–249

mellifera anatoliaca
Κατηγορία:Έντομα Ασίας
Μεσορρούγι Αχαΐας

Το **Μεσορρούγι** είναι ορεινό χωριό της πρώην Επαρχίας Καλαβρύτων του Νομού Αχαΐας. Πρόκειται για ένα από τα Κλουκινοχώρια. Βρίσκεται στα εδάφη της αρχαίας πόλης της Νωνάκριδος και υπήρξε μέρος του τέως δήμου Νωνάκριδος.

## Πληροφορίες
Το χωριό είναι χτισμένο αμφιθεατρικά σε υψόμετρο μεταξύ 910-1.110 μέτρων στις βορειοανατολικές πλαγιές των Αροανίων και αποτελεί έναν από τους πιο ορεινούς οικισμούς του νομού Αχαΐας. Ο πληθυσμός του χωριού σύμφωνα με την απογραφή του 2021 είναι 28 κάτοικοι. Νοτιοδυτικά του Μεσορρουγίου υψώνεται η δεύτερη υψηλότερη κορυφή του Χελμού (Αροάνια Όρη), η Νεραϊδόραχη που φθάνει τα 2.340 μέτρα σε υψόμετρο και η οποία είναι καλυμμένη με χιόνι μεγάλη περίοδο του έτους χαρίζοντας στους επισκέπτες του χωριού μοναδικό θέαμα. Σε αυτήν βρίσκονται και τα περίφημα Ύδατα της Στυγός, τα οποία αποτελούν και τις πηγές του ποταμού Κράθι, ο οποίος διέρχεται ανατολικά του χωριού και εκβάλλει στον Κορινθιακό κόλπο πλησίον της κωμόπολης της Ακράτας. Όλα τα παραπάνω συνθέτουν ένα μοναδικό τοπίο με στοιχεία μοναδικού φυσικού κάλλους. Σε απόσταση μικρότερη των 15 χιλιομέτρων και σε λιγότερο από μισή ώρα οδικώς σε μία πλήρως ασφαλτοστρωμένη διαδρομή, βρίσκεται το Χιονοδρομικό κέντρο Καλαβρύτων, στο οποίο μπορεί να βρεθεί κανείς από τον οδικό άξονα Ακράτας-Περιστέρας, ο οποίος διέρχεται μόλις 1-2χλμ βόρεια του χωριού. Ακόμη, στον οικισμό, πλησίον της κεντρικής πλατείας αυτού, λειτουργεί μετεωρολογικός σταθμός από τον Φεβρουάριο του 2024, ο οποίος έχει ενταχθεί στο πανελλαδικό δίκτυο σταθμών του Εθνικού Αστεροσκοπείου Αθηνών.

## Τοπική Κοινότητα Μεσορρουγίου
Το Μεσορρούγι από το 1999 έως το 2010 αποτελούσε Δημοτικό Διαμέρισμα του πρώην Δήμου Ακράτας. Από το 2011 ανήκει διοικητικά στο νεοπαγή Δήμο Αιγιαλείας ως Τοπική Κοινότητα της Δημοτικής Ενότητας Ακράτας. Εκτός από τον ομώνυμο οικισμό, η Τοπική Κοινότητα Μεσορρουγίου περιλαμβάνει και τους οικισμούς Άνω Μεσορρούγι με 12 κατοίκους και Σόλο με 27 κατοίκους.

## Προσωπικότητες
* Αμβρόσιος Φραντζής
* Μητροπολίτης Χριστιανουπόλεως Γερμανός
* Σπυρίδων Περεσιάδης

## Δείτε επίσης
* Δήμος Νωνάκριδος
* Κλουκινοχώρια

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Βιβλιογραφία
* 

## Εξωτερικοί σύνδεσμοι
* Εθνικό Αστεροσκοπείο ΑθηνώνΜετεωρολογικός σταθμός Μεσορρουγίου Αχαΐας

Κατηγορία:Χωριά της περιφερειακής ενότητας Αχαΐας
Κατηγορία:Δήμος Ακράτας
Κατηγορία:Δήμος Αιγιαλείας
Υπόθεση διαφθοράς στη ΦΙΦΑ 2015

Το 2015, οι ομοσπονδιακοί εισαγγελείς ΗΠΑ αποκάλυψαν περιπτώσεις διαφθοράς υπαλλήλων και συνεργατών που συνδέονται με τη FIFA, την ύψιστη διοικητική αρχή του ποδοσφαίρου, του ποδοσφαίρου σάλας και του ποδοσφαίρου άμμου.

## Παραπομπές


## Εξωτερικοί σύνδεσμοι
*F.#2015R00747 (U.S. District Court – Brooklyn Office May 20, 2015)
*The FIFA Investigation, Explained

Κατηγορία:FIFA
FIFA 2015
Παγκόσμια Κατάταξη ΦΙΦΑ

Η **Παγκόσμια Κατάταξη ΦΙΦΑ** (επίσημα: *FIFA/Coca-Cola World Ranking* για εμπορικούς λόγους) είναι ένα σύστημα κατάταξης για τις εθνικές ομάδες ανδρών (Men's Ranking) και γυναικών (Women's Ranking) στο ποδόσφαιρο. Οι ομάδες των χωρών μελών της Διεθνούς Ποδοσφαιρικής Ομοσπονδίας (FIFA), της ύψιστης διοικητικής αρχής του ποδοσφαίρου, κατατάσσονται με βάση τα αποτελέσματα των παιχνιδιών τους με τις πιο επιτυχημένες ομάδες να τοποθετούνται στις υψηλότερες θέσεις. Το σύστημα που χρησιμοποιείται, βασίζεται στα αποτελέσματα των ομάδων σε όλους τους πλήρως αναγνωρισμένους από τη FIFA διεθνείς αγώνες.

Οι συγκεκριμένες ταξινομήσεις θεσπίστηκαν το Δεκέμβριο του 1992 και οκτώ ομάδες (Αργεντινή, Βέλγιο, Βραζιλία, Γαλλία, Γερμανία, Ιταλία, Ολλανδία και Ισπανία) έως τώρα βρέθηκαν στην πρώτη θέση, εκ των οποίων η Βραζιλία είναι η χώρα που βρέθηκε στην πρώτη θέση για το μεγαλύτερο διάστημα.

## Παραπομπές


## Εξωτερικοί σύνδεσμοι
*FIFA World Ranking  (Men's Ranking)

Κατηγορία:FIFA
Βουλευτικές εκλογές στο Τζιμπουτί 2013

**Βουλευτικές εκλογές** διεξήχθησαν στο Τζιμπουτί στις 22 Φεβρουαρίου 2013.

## Πλαίσιο
Το Κοινοβούλιο του Τζιμπουτί αποτελείται από 65 έδρες και εκλέγεται ανά πενταετία. Στις προηγούμενες εκλογές που διεξήχθησαν στις 8 Φεβρουαρίου 2008, δεν έλαβαν μέρος υποψήφιοι από τα κόμματα της αντιπολίτευσης, σε ένδειξη διαμαρτυρίας για παρατυπίες από τη μεριά του κυβερνώντος κόμματος.

## Αποτελέσματα
Στις εκλογές του 2013 η αντιπολίτευση έλαβε μέρος με το συνασπισμό Ένωση για την Εθνική Ασφάλεια. Ο κυβερνών συνασπισμός Ένωση για την Προεδρική Πλειοψηφία κέρδισε 43 επί συνόλου 65 έδρες στο Κοινοβούλιο. Ωστόσο, η Αντιπολίτευση κατήγγειλε ότι τα αποτελέσματα από την πρωτεύουσα, Τζιμπουτί, ήταν εσφαλμένα και ανακοίνωσε άλλα αποτελέσματα, με βάση τα οποία το UMP μειώνεται στις 40 έδρες και η αντιπολίτευση είχε 25 έδρες.
**Κοινοβούλιο, 22 Φεβρουαρίου 2013**
|- style="background-color:#E9E9E9"
!align=left|Κόμματα και συνασπισμοί
!align=right|Ψήφοι
!align=right|%
!Έδρες
|-
|align=left|Ένωση για την Προεδρική Πλειοψηφία
|73.817
|61,5
|43
|-
|align=left|Ένωση για την Εθνική Απελευθέρωση
|42.721
|35,6
|21
|-
|align=left|Κέντρο των Ενιαίων Δημοκρατών
|3.554
|3,0
|1
|-
|align=left|Άκυρα/λευκά||2.241||–||–
|-
|align=left|**Σύνολο**||**122.333**||**100**||**65**
|-
|align=left|Εγγεγραμμένοι/συμμετοχή||176.878||69,2||–
|-
|align=left colspan=4|Πηγή: Adam Carr's Election Archive
|}

## Παραπομπές


2013
Τζιμπουτι
Προεδρικές εκλογές στο Τζιμπουτί 2011

Στο **[[Τζιμπουτί]]** διεξήχθησαν προεδρικές εκλογές στις 8 Απριλίου 2011. Πρόεδρος εξελέγη ξανά ο Ισμαήλ Ομάρ Γκουέλεχ με ποσοστό 80% . Ο Γκουέλεχ επικράτησε του πρώην δικαστικού Μοχάμεντ Γουαρσαμά Ραγκέχ, ο οποίος συγκέντρωσε ποσοστό 19% των ψήφων.

Η αντιπολίτευση μποϊκοτάρισε τις εκλογές, τονίζοντας ότι δεν ήταν ελεύθερες ούτε δίκαιες. Για παρατυπίες κατά τη διάρκεια της ψηφοφορίας εξέφρασε παράπονα ο Ραγκέχ.

## Πλαίσιο
Τον Απρίλιο του 2010 η εθνοσυνέλευση τροποποίησε το Σύνταγμα ώστε να επιτραπεί στον Ισμαήλ Ομάρ Γκουέλεχ να διεκδικήσει και 3η προεδρική θητεία.
Από το Φεβρουάριο 2011 ξέσπασαν διαδηλώσεις στην χώρα, με αίτημα την παραίτηση του Γκουέλεχ, στον απόηχο και των ταραχών σε χώρες της Μέσης Ανατολής και της Βόρειας Αφρικής εκείνη την περίοδο. Αρκετοί διαδηλωτές συνελήφθησαν και φυλακίστηκαν.

Στις 21 Μαρτίου 2011 οι αρχές στο Τζιμπουτί έδιωξαν ορισμένους εκλογικούς παρατηρητές, κατηγορώντας τους για μεροληψία. Η Αφρικανική Ένωση και η ΕΕ απέστειλαν τους δικούς τους παρατηρητές.

## Αποτελέσματα
Ο Ισμαήλ Ομάρ Γκουέλεχ επανεξελέγη με μεγάλο ποσοστό και ορκίστηκε για 3η θητεία στις 8 Μαΐου 2011.
**Πρόεδρος του Τζιμπουτί, 8 Απριλίου 2011**
|-
!style="background-color:#E9E9E9" align=left width=450|Υποψήφιοι – Κόμματα
!style="background-color:#E9E9E9" align=right|Ψήφοι
!style="background-color:#E9E9E9" align=right|%
|-
|align=left|Ισμαήλ Ομάρ Γκουέλεχ – Λαϊκός Συναγερμός για Πρόοδο
|align="right" |89.942
|align="right" |80,63
|-
|-
|align=left|Μοχάμεντ Γουαρσαμά Ραγκέχ (Mohamed Warsama Ragueh)
|align="right" |21.605
|align="right" |19,37
|-
|align=left style="background-color:#E9E9E9"|**Σύνολο-έγκυρα**
|width="75" align="right" style="background-color:#E9E9E9"|**111.547**
|width="30" align="right" style="background-color:#E9E9E9"|**100,00**
|-
|align=left colspan=5|Πηγές: Reuters, African Elections Database
|}

## Παραπομπές


2011
Τζιμπουτι
Ρωμιοσύνη (ποίημα)

Η ***Ρωμιοσύνη*** είναι μεγάλη ποιητική σύνθεση του Γιάννη Ρίτσου, χωρισμένη σε επτά μέρη, γραμμένη περί το 1945-47 και τυπωμένη το 1954. Κυκλοφόρησε στην ποιητική συλλογή Αγρυπνία, από την *Πυξίδα*. Η ποιητική αυτή συλλογή εμπεριέχει έργα του ποιητή από το 1941 έως και το 1953, στα οποία αποτυπώνεται η περιπέτεια που έζησε η Ελλάδα την εποχή εκείνη (Β΄ Παγκόσμιος Πόλεμος, Εμφύλιος). Τα δύο μείζονα ποιήματα της συλλογής είναι η *Ρωμιοσύνη* και *Η Κυρά των Αμπελιών*, στα οποία ο ποιητής ανασυνθέτει την εποποιία της Αντίστασης.

Το ποίημα είναι ένα από τα γνωστότερα ποιήματα του Ρίτσου, γεγονός στο οποίο πιθανόν συνεισέφερε ο Μίκης Θεοδωράκης με τη μελοποίησή του. Ο συνθέτης αφιέρωσε ολόκληρο δίσκο στο ποίημα του Ρίτσου, ονομάζοντάς τον *[[Ρωμιοσύνη (άλμπουμ)|Ρωμιοσύνη]]*, ο οποίος κυκλοφόρησε το 1966. Μερικά από αυτά τα τραγούδια του δίσκου τραγουδήθηκαν από το κοινό και ερμηνεύθηκαν από πολλούς καλλιτέχνες, ενώ έως και σήμερα, μερικά εξ αυτών, είναι από τα πιο αναγνωρίσιμα κομμάτια του συνθέτη, όπως για παράδειγμα το *Αυτά τα δέντρα*, το *Όταν σφίγγουν το χέρι* και το *[[Θα σημάνουν οι καμπάνες]]*.

## Παραπομπές


Κατηγορία:Γιάννης Ρίτσος
Κατηγορία:Ελληνικά ποιήματα
Συντελεστής ΟΥΕΦΑ

Στο ευρωπαϊκό ποδόσφαιρο, οι **συντελεστές ΟΥΕΦΑ** (αγγλικά: *UEFA coefficients*) είναι τα στατιστικά στοιχεία που χρησιμοποιούνται για την κατάταξη και την τοποθέτηση των εθνικών ομάδων και των συλλόγων στις διεθνείς και διασυλλογικές διοργανώσεις αντίστοιχα. Οι συντελεστές δημιουργήθηκαν το 1979 και υπολογίζονται από την Ένωση Ευρωπαϊκών Ποδοσφαιρικών Ομοσπονδιών (UEFA), η οποία είναι υπεύθυνη για το ποδόσφαιρο στην Ευρώπη.

Οι συντελεστές, οι οποίοι είναι όμοιοι στις διοργανώσεις ανδρών και γυναικών, χωρίζονται σε διεθνές επίπεδο στο συντελεστή εθνικών ομάδων (national team coefficients) και σε διασυλλογικό επίπεδο στο συντελεστή ομοσπονδιών συλλόγων (association club coefficients) ή αλλιώς κατάταξη χωρών (country rankings) και στο συντελεστή συλλόγων (club coefficients)

## Συντελεστής χώρων Ουέφα
Ο συντελεστής συσχέτισης χρησιμοποιείται για την κατάταξη των ποδοσφαιρικών ομοσπονδιών της Ευρώπης και, επομένως, για τον προσδιορισμό του αριθμού των συλλόγων από μια ομοσπονδία που θα συμμετάσχουν στο Ουέφα Τσάμπιονς Λιγκ, το ΟΥΕΦΑ Γιουρόπα Λιγκ και το ΟΥΕΦΑ Γιουρόπα Κόνφερενς Λιγκ.

Η κατάταξη της UEFA καθορίζει τον αριθμό των ομάδων που αγωνίζονται στη σεζόν μετά την επόμενη, όχι την πρώτη σεζόν μετά τη δημοσίευση της κατάταξης. Έτσι, η κατάταξη στο τέλος της σεζόν 2022–23 καθορίζει την κατανομή των ομάδων ανά ομοσπονδία τη σεζόν 2024–25 (όχι 2023–24) της UEFA. Αυτό δεν σχετίζεται με την επιλογή των ομάδων που θα καλύψουν κάθε κατανομή μέσω των επιμέρους ομοσπονδιακών πρωταθλημάτων και εθνικών κυπέλλων (η οποία αποφασίζεται την προηγούμενη σεζόν).

Αυτός ο συντελεστής καθορίζεται από τα αποτελέσματα των συλλόγων των ομοσπονδιών στο UEFA Champions League, το UEFA Europa League και τα παιχνίδια UEFA Europa Conference League τις τελευταίες πέντε σεζόν. Δύο βαθμοί απονέμονται για κάθε νίκη από έναν σύλλογο και ένας για ισοπαλία (οι βαθμοί μειώνονται στο μισό στους προκριματικούς γύρους). Τα αποτελέσματα που καθορίζονται από την παράταση μετρούν για τον καθορισμό της κατανομής των βαθμών, αλλά τα αποτελέσματα καθορίζονται από τα πέναλτιδεν επηρεάζουν την κατανομή των πόντων, εκτός από τους πόντους μπόνους που δίνονται για την πρόκριση στους τελευταίους γύρους. Ο αριθμός των πόντων που απονέμονται κάθε σεζόν διαιρείται με τον αριθμό των ομάδων που συμμετείχαν για τη συγκεκριμένη ένωση στη συγκεκριμένη σεζόν. Αυτός ο αριθμός στρογγυλοποιείται στη συνέχεια σε τρία δεκαδικά ψηφία (π.χ. 2+2 ⁄ 3 θα στρογγυλοποιηθεί σε 2.666). 

**Τρέχουσα κατάταξη**

**Notes**

## Σημειώσεις


## Παραπομπές


## Εξωτερικοί σύνδεσμοι
*Ζωντανή ενημέρωση των Συντελεστής ΟΥΕΦΑ
*UEFA rankings for club competitions

Κατηγορία:ΟΥΕΦΑ
Πτώση αεροσκάφους στη Σάμο (1989)

Στις 3 Αυγούστου 1989, η **Πτήση 545 της Ολυμπιακής Αεροπλοΐας** με αεροσκάφος τύπου *[[Shorts 330-200]]* και ονομασία *Isle of Milos* (Νήσος Μήλος), συνετρίβη στο νεφοσκεπές Όρος Κέρκης της Σάμου, επειδή οι χειριστές του εφάρμοσαν Κανόνες Πτήσης Εξ Όψεως *(Visual Flight Rules (VFR))*, σε συνθήκες Κανόνων Πτήσης δι' Οργάνων *(Instrumental Flight Rules (IFR))*. Για την ακρίβεια, το αεροσκάφος, όπως εξακριβώθηκε επίσημα, ενώ ήταν στην τελική φάση καθόδου προς το αεροδρόμιο της Σάμου, προσέκρουσε στην πλαγιά του βουνού επειδή έπεσε σε πυκνή ομίχλη μηδενικής ορατότητας που είχε καλύψει ολόκληρο το βουνό και οι πιλότοι προσπάθησαν να το κατεβάσουν προς το αεροδρόμιο χωρίς να συμβουλευτούν τα σχετικά όργανα υψομέτρου, με αποτέλεσμα να μην αντιληφθούν την πλαγιά πριν την πρόσκρουση.

Το αεροσκάφος συνετρίβη κατά τη διάρκεια προγραμματισμένης πτήσης με αναχώρηση από το Αεροδρόμιο «Μακεδονία» της Θεσσαλονίκης, με ενδιάμεσο σταθμό τη νήσο Σάμο και τελικό προορισμό τη νήσο Κω. Σημειωτέον ότι ο περιβάλλων χώρος του αεροδρομίου της Σάμου δίνει ελάχιστο χώρο για λάθος ή σφάλμα από τους πιλότους, μιας και βρίσκεται δίπλα σε βουνά, ενώ στο τέλος του διαδρόμου βρίσκεται η θάλασσα. Συνήθως πνέουν ισχυρά μελτέμια από τον βορρά κατά τη διάρκεια του καλοκαιριού, τα οποία συχνά δυσκολεύουν το έργο της προσγείωσης.

Και οι 34 επιβαίνοντες (31 επιβάτες και 3 μέλη πληρώματος) έχασαν την ζωή τους ακαριαία. Το δυστύχημα αυτό είναι το χειρότερο που αφορά αεροσκάφος τύπου *Shorts 330*, ο δε Κυβερνήτης της μοιραίας πτήσης ονομαζόταν Παναγιώτης Μουτζουρέας (42 ετών) με σπουδές στις Ηνωμένες Πολιτείες Αμερικής (ΗΠΑ), ενώ συγκυβερνήτης του ήταν ο Γεώργιος Ηλιάδης.

## Σημειώσεις

;Παραπομπές σημειώσεων


## Παραπομπές


## Εξωτερικοί σύνδεσμοι
*  Olympic Aviation Flight 545 at Airdisaster.com 

Κατηγορία:Αεροπορικά ατυχήματα και συμβάντα στην Ελλάδα
Προεδρικές εκλογές στο Τζιμπουτί 2016

**Προεδρικές εκλογές** διεξήχθησαν στο Τζιμπουτί στις 8 Απριλίου 2016. Ο πρόεδρος Ισμαήλ Ομάρ Γκουέλεχ επανεξελέγη για 4η θητεία με ποσοστό 87% των ψήφων στον πρώτο γύρο.

## Εκλογικό σύστημα
Ο Πρόεδρος του Τζιμπουτί εξελέγη με τη χρήση του συστήματος των δύο γύρων. Έπειτα από την αναθεώρηση του συντάγματος το 2010, η θητεία του Προέδρου από εξαετής μειώθηκε κατά ένα έτος σε πενταετής και τα όρια στη θητεία καταργήθηκαν.

## Υποψήφιοι
Ο Γκουέλεχ, πρόεδρος από το 1999, διεκδίκησε 4η θητελθα και θεωρείτο ως ο επικρατέστερος νικητής επί των έξι αντιπάλων του. Η Ένωση για την Προεδρική Πλειοψηφία εξέφρασε την πεποίθηση ότι ο Γκουέλεχ θα κέρδιζε σαρωτική νίκη και δεν θα χρειαζόταν να διεξαχθεί και δεύτερος γύρος.  

Η Ένωση για την Εθνική Σωτηρία (USN), ένας συνασπισμός αποτελούμενος από επτά κόμματα της αντιπολίτευσης, ισχυρίστηκε ότι από τις εκλογές απουσίαζε η διαφάνεια. Τρία από τα 7 κόμματα αποφάσισαν να μην συμμετάσχουν στις εκλογές, ενώ άλλα δύο έλαβαν μέρος με δικούς τους υποψηφίους, με τον Μοχάμεντ Νταούντ Σεχέμ και τον Ομάρ Ελμί Χαϊρέ να είναι αντίπαλοι. 
Στις εκλογές ήταν υποψήφιοι και τρεις ανεξάρτητοι.

## Διεξαγωγή
### Εκδίωξη των δημοσιογράφων
Μία δημοσιογραφική ομάδα του BBC που είχε πάρει συνέντευξη από τον υπουργό Εξωτερικών και από έναν υποψήφιο της αντιπολίτευσης τέθηκαν υπό κράτηση από την αστυνομία. Τα μέλη της ομάδας ισχυρίστηκαν ότι διέθεταν όλα τα απαραίτητα έγγραφα για να εργαστούν στη χώρα, όμως απελάθηκαν έπειτα από οκτάωρη ανάκριση από τις αστυνομικές αρχές. Η κυβέρνηση του Τζιμπουτί δεν έστειλε επίσημη απάντηση στο BBC. Η χώρα κατατάσσεται στην 170η θέση επί συνόλου 180 χωρών στον Δείκτη Ελευθερίας του Τύπου.

## Αποτελέσματα

## Παραπομπές


2016
Τζιμπουτι
Κυβερνείο Μπένι Σουέφ

To **Κυβερνείο του Μπένι Σουέφ** (*[[αραβικά]] : محافظة بني سويف  Muhāfazat Banī Suwaif*) είναι διοικητική διαίρεση (Κυβερνείο) της Αιγύπτου. Έχει πληθυσμό 2.290.527 κατοίκους, έκταση 1.322 τ.χλμ. και πρωτεύουσα την πόλη Μπένι Σουέφ.

Συνορεύει στα βόρεια με το Κυβερνείο Γκίζας, στα βόρειο ανατολικά με το Κυβερνείο Σουέζ, στα ανατολικά με το Κυβερνείο Ερυθράς Θάλασσας, στα δυτικά με το Κυβερνείο Φαγιούμ και στα νότια με το Κυβερνείο Μίνια. Σε παλιότερη διοικητική διαίρεση συνόρευε και με το Κυβερνείο 6ης Οκτωβρίου που σήμερα έχει καταργηθεί. Το 1913 είχε 372.412 κατοίκους κι έκταση 1,062 τ.χλμ..

## Παραπομπές


Κατηγορία:Κυβερνεία της Αιγύπτου
Κατάταξη ευρωπαϊκών πρωταθλημάτων καλαθοσφαίρισης

Η **κατάταξη ευρωπαϊκών πρωταθλημάτων καλαθοσφαίρισης** είναι ένα σύστημα κατάταξης για τα εθνικά και περιφερειακά πρωταθλήματα καλαθοσφαίρισης στην Ευρώπη, το οποίο καθορίζει τον αριθμό των συλλόγων ανά χώρα και την ευρωπαϊκή διοργάνωση στην οποία μπορούν να λάβουν μέρος.

Η εταιρεία Euroleague Basketball καταρτίζει την Κατάταξη Χωρών (Euroleague Country Ranking), η οποία αφορά τα αντίστοιχα εθνικά και περιφερειακά πρωταθλήματα και καθορίζει πόσες και ποιες ομάδες μπορούν να λάβουν μέρος στις διοργανώσεις που διεξάγει.

Αντίστοιχο σύστημα ακολουθεί και η επιτροπή της ευρωπαϊκής ζώνης της Διεθνούς Ομοσπονδίας Καλαθοσφαίρισης (FIBA), στις διοργανώσεις της οποίας μετέχουν εκ των πραγμάτων οι ομάδες που έχουν τερματίσει στις υψηλότερες θέσεις των πρωταθλημάτων τους, αλλά δε μετέχουν σε ευρωπαϊκές διοργανώσεις άλλων οργανισμών καλαθοσφαίρισης.

## Παραπομπές


## Εξωτερικοί σύνδεσμοι
* FIBA Europe
* Euroleague Basketball

Κατηγορία:Καλαθοσφαίριση στην Ευρώπη